LATVIJAS REPUBLIKAS MINISTRU KABINETS

2011.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Daugavpils olimpiskajam centram**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Daugavpils olimpiskais centrs” (adrese – Raiņa iela 31, Daugavpils, LV-5403, reģistrācijas numurs – 40003244634) 2011.gada 01.februāra iesniegumu par nacionālās sporta bāzes statusa piešķiršanu sporta bāzei – Daugavpils olimpiskajam centram.

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. Daugavpils olimpiskais centrs sastāv no šādiem nekustamā īpašuma objektiem:

2.1.1.zemes gabala (nekustamā īpašuma kadastra Nr. 0500 001 0137), Stadiona ielā 1, Daugavpilī, 43119 m2 platībā (ierakstīts Daugavpils pilsētas zemesgrāmatu nodalījumā Nr.100000172151 uz sabiedrības ar ierobežotu atbildību „Daugavpils olimpiskais centrs” vārda);

2.1.2. četrām būvēm (būvju kadastra apzīmējumi 0500 001 0137 001; 0500 001 0137 002; 0500 001 0137 003; 0500 001 0137 004; 0500 001 0137 005) Stadiona ielā 1, Daugavpilī (ierakstīts Daugavpils pilsētas zemesgrāmatu nodalījumā Nr.100000172151 uz sabiedrības ar ierobežotu atbildību „Daugavpils olimpiskais centrs” vārda);

2.1.3. zemes gabala (nekustamā īpašuma kadastra Nr. 0500 001 7101), Raiņa ielā 31, Daugavpilī, 5701 m2 platībā (ierakstīts Daugavpils pilsētas zemesgrāmatu nodalījumā Nr.443 uz sabiedrības ar ierobežotu atbildību „Daugavpils olimpiskais centrs” vārda);

2.1.4. trīs būvēm (būvju kadastra apzīmējumi 0500 001 7101 001; 0500 001 7101 002; 0500 001 7101 003) Raiņa ielā 31, Daugavpilī (ierakstīts Daugavpils pilsētas zemesgrāmatu nodalījumā Nr. Nr.443 uz sabiedrības ar ierobežotu atbildību „Daugavpils olimpiskais centrs” vārda).

2.3. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – Daugavpils olimpiskajam centram – iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.4. sabiedrība ar ierobežotu atbildību „Daugavpils olimpiskais centrs” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2011.gada 14.janvārī ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Daugavpils olimpiskā centra atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2011.gada 28.aprīļa sēdē
(prot. Nr. 2 7.§, 7.1.1.apakšpunkts) ir sniegusi atzinumu, ka Daugavpils olimpiskais centrs atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.6. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo, otro daļu un ceturto daļu, Ministru kabinets nolemj Daugavpils olimpiskajam centram piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē:

Finanšu departamenta direktore,

valsts sekretāra pienākumu izpildītāja I.Štāle

13.06.2011 15:40

506

A.Mičule

67047928, anda.micule@izm.gov.lv